לימודי התואר הראשון בחוג מספקים חלון הצצה מרתק להתפתחותו של 'עם הספר', וליחסיו עם התרבויות הסובבות אותו, החל משחר ימיו. השתייכותו של החוג למקרא לתחום מדעי הרוח, מאפשרת מבט ביקורתי על גיבוש היצירה המקראית, ועל עולם המקרא והעולמות הסובבים אותו.
תכנית הלימודים בחוג מספקת לכל סטודנט את הרקע החיוני להכרת המקרא ופרשנות המקרא לאורך הדורות.
אנו מציעים לימודים בחוג מרתק, ותיק ומוביל באוניברסיטה העברית. במסגרת החוג אנו מכשירים סטודנטים לקראת התארים בוגר, מוסמך ודוקטור, בענפי חקר המקרא והספרות הקשורה אליו. קיימת תכנית ללימודים משולבים עם תעודת הוראה.
הלימודים ל תואר בוגר בחוג הם במסלול דו-חוגי, והחל משנה ב' ללימודים ניתן להתקבל למסלול חד-חוגי.
יחידות הלימוד כוללות: מבואות ולימודי תשתית (שנים א' ו-ב'), לימודי ספר מקראי (קורס אחד בכל שנה), ושיעורים מונוגרפיים וסמינריונים בנושאים נבחרים בחקר המקרא או בסוגיות מיוחדות של הספרות המקראית.
במסגרת לימודי המבואות נכיר את תולדות התהוות היצירה המקראית, נעסוק בלימודי עברית מקראית, בפרשנות המקרא, ובהקשר התרבותי שבו צמחה הספרות המקראית סביבתו.
במהלך הלימודים נקרא בספרים מקראיים שונים, וניחשף לתחומים שונים: הסיפורת, השירה, הנבואה, החוק ועוד. בהמשך נציע לתלמידים להשתתף בסמינריונים מחקריים לפי בחירתם, ולהעמיק את ידיעותיהם בתחומים המעניינים אותם ע"י קורסי בחירה רבים ומגוונים.
62 נ"ז בהתאם לפירוט הבא: 40 נ"ז קורסי ליבה, 18 נ"ז לימודים מתחום לימודי יהדות, 4 נ"ז קורסי " אבני פינה "
חושבים קדימה? אנו מציעים לכם לשלב את לימודי התואר הראשון יחד עם לימודי תעודת הוראה.
תכנית רביבים- תכנית הלימודים כוללת לימודים בחוג למקרא ובתכנית בלימודי יהדות.
במסגרת לימודי היהדות נעמיק במגוון קורסי מבוא כלליים בתחומי מדעי היהדות (היסטוריה של עם ישראל, מחשבת ישראל, ספרות עברית, ארכיאולוגיה, לימודי המזרח הקדום וכד'). בהמשך הלימודים רשאי כל סטודנט לבחור התמחות בתחומים המעניינים אותו.
עיסוק במחקר המקרא, אם באוניברסיטה, בארכיונים, מכוני מחקר, מוזיאונים.
מסלול לימודים משולב עם תעודת הוראה, החל מן התואר הראשון.
השתלבות כמדריכים וכאוצרים במוזיאונים, באתרים היסטוריים וארכאולוגיים ובחברות התיירות.